Tema: Jy het 'n afspraak met God!
Die afgelope maand is daar landswyd SMS'e gestuur met die boodskap: Wees gereed. Jesus kom die 4e of 5e Oktober!
Baie mense se eerste gedagte wanneer hulle so iets hoor, is dat hier iemand is wat die kluts kwyt is. Flip Loots het op Radio RSG met die sender van die boodskap 'n onderhoud gevoer – hy het die SMS'e nie as 'n grap bedoel nie. Hy wil mense waarsku om gereed te wees.
Wanneer gaan die wederkoms wees? Dit is 'n vraag waarop almal baie graag 'n antwoord sal wil hê. Jesus se dissipels was net so angstig om dit te weet, en het Hom reguit daaroor uitgevra: Matt 24: 3 "Sê vir ons, wanneer sal hierdie dinge gebeur en wat sal die teken van u koms en van die einde van hierdie wêreld wees?"
Wetenskaplikes beweer dat daar nou al 'n groot gat in die osoonlaag gevorm het bokant Antartika. Hierdie gat is al groter as Europa in oppervlakte.
• Ons lewensstyl plaas hoë druk om die omgewing. Fabrieke, Treine, Motors en vragmotors, Vliegtuie en skepe dra by tot lugbesoedeling. In plekke soos Tehran (soos baie plekke op die wêreld) is lugbesoedeling soms so erg dat mense maskers dra wanneer hulle op straat verskyn.
• Die kweekhuis effek – Normaalweg (A) word hitte van die son en ander bronne in die ruimte uitgekaats. Met die toenemende hoeveelheid CO2 in die atmosfeer word die hitte vasgevang en teruggekaats grond toe (B). Die gevolg is dat temperature styg.
• Die satelietfoto wys hoedat see-temperature die afgelope tyd gestyg het. Die water was 3 grade F warmer as normaalweg vir dieselfde tyd van die jaar. Dit het katastrofiese gevolge:
• Warmer toestande en die verdamping van die water dra by tot die ontstaan van reusagtige storms, bekend as orkane. Ons almal dra kennis van orkaan Katrina wat verlede maand soveel skade in die VSA veroorsaak het. Katrina was die elfde orkaan die seisoen. Hoe groot is die storm? Ons plaas dit in perspektief deur dit met Suid-Afrika te vergelyk. Die storm sou meer as die helfte van S.A. in beslag geneem het.
• Die storm het al hoe groter en sterker geword soos dit nader aan die kus gekom het. Van bo-af lyk dit baie rustig. Die oog van die storm is sigbaar as die gat in die wolke. Onder op die aarde is dit 'n totaal ander prentjie. Katrina se wind waai met 'n spoed van 175 myl per uur. Die storm word as die mees verwoestende storm ooit in Amerika se geskiedenis beskryf. Geweldige oorstromings vind plaas. 'n totale stad - New Orleans – sterf.
• Die totale infrastruktuur is tot nuut - Die geweld van die storm het totale geboue geskuif. Ander is totaal vernietig. Paaie en brue is vernietig. Bote is soos speelgoed rondgegooi.
• Rita, is die 17e orkaan die seisoen. Rita word beskryf as die 3e sterste orkaan in Atlantiese geskiedenis. Die wind waai met 'n spoed van meer as 175 myl per uur = 280 km per uur. Katrina is nog vars in die geheue, en mense vlug met dit wat hulle kan dra. Die slag slaan meer as 3 miljoen mense op die vlug.
• Wetenskaplikes sê dat Orkane word al hoe sterker en kom ook al hoe meer dikwels voor
• Orkane het nie net 'n invloed op land nie, maar ook op see: Wetenskaplikes het daarin geslaag om m.b.v. drukmeters wat op die seebodem in die golf van Mexico geinstaleer is, die hoogte van golwe te meet. Orkaan Ivan het golwe van meer as 90 voet hoog (27 meter) veroorsaak – dit is ongeveer so hoog soos 'n 10 verdieping gebou.
• Die dood en vernietiging wat gevolg het op die 26 Desember 2004 Tsunami oortref alle vorige Tsunamis in alle opsigte, maar dit is nie al nie ...
Daar sal skrikwekkende dinge wees en groot tekens van die hemel af. 25"Daar sal tekens wees aan son, maan en sterre
• Hierdie tekens neem in frekwensie toe en raak al hoe hewiger / ernstiger. Dit moet ons in staat stel om die dringendheid van die tyd waarin ons leef te besef.
Eendag (dalk binnekort) gaan jy voor God staan om rekenskap van jou lewe te gee. Aan die toename in die tekens kan ons sien dat die tyd min raak.